K O R R A L D U S

Haapsalu,					                                      19. juuni 2013 nr 418

Projekteerimistingimuste kinnitamine 
(Väike-Mere tänava lõik 2, Haapsalu)

Juhindudes Teeseaduse  § 19, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Väike-Mere tänava lõik 2 rekonstrueerimise tee-ehitusprojekti koostamise tingimused nr 30-13 (lisatud).
2.	Korraldus jõustub teatavakstegemisest.

Urmas Sukles   
Linnapea  				Erko Kalev
				Linnasekretär

                                                                         Lisa 
Haapsalu Linnavalitsuse 
                                                                                         19.06.2013.a.
                                                                                                              korraldusele nr 418

PROJEKTEERIMISTINGIMUSED NR 30-13
VÄIKE-MERE TÄNAVALÕIK 2 REKONSTRUEERIMISE TEE- EHITUSPROJEKTI KOOSTAMISEKS.

ASUKOHT     	        Promenaadi ja Rüütli tänavavahele jääv Väike-Mere 
                                           tänavalõik 2, Haapsalu, Läänemaa 
                                           Haapsalu muinsuskaitseala reg nr 27013
KINNISTU     
katastritunnus:                   18301:004:0063
pindala:                              374m2
omanik:                              Haapsalu linn

1.	projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi ja Haapsalu linna õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3	Kinnistu üldplaneeringu järgne juhtfunktsioon: transpordimaa. 

2.	Linnaehituslikud ja arhitektuursed nõuded projekteerimiseks
2.1	ÜLDIST: 
-	käesolevate tingimuste alusel projekteeritakse tänava rekonstrueerimine;
-	tänava rekonstrueerimise lahendused projekteerida analoogselt Promenaadile viiva Jaan Poska käigu lahendusega.
2.2	KATENDID:  sillutiskivi (Promenaadil Väike-Mere tänava pikendusel oleva katendiga analoogne kivi, mis võtab vastu koormust kuni 4T).
2.3	KÕRGUSED: tänava olemasoleva kõrgus ei tohi suureneda; projekteerida pääsud tänavaäärsetele kruntidele, sajuvett ei tohi elamukruntidele juhtida.
2.4	SAJUVEED: lahendada tänavatelt, Lossiplatsilt Promenaadile valguvate  sajuvete ära juhtimine, nii et sajuvett ei juhita otse Promenaadile; anda rentslite lahendus (rentslikividega). 
2.5	Kaevetöödel nõutav arheoloogiline järelevalve.

3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: Muinsuskaitseamet; 
3.2	Tehnovõrkude valdajate kooskõlastused. 

4.	Muud nõuded
4.1	Projekti koosseis peab vastama ehitusloa saamiseks ehitusprojektile esitatavatele 
nõuetele (MKM 17.09.2010. a määrus nr 67).
4.2	Asendiplaan koostada topo-geodeetilisel alusplaanil koos tehnovõrkudega mõõtkavas M1:500 (mõõdistus mitte vanem kui kaks aastat). 
4.3	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. 

Käesolevad tingimused on kehtivad kahe aasta jooksul alates nende kinnitamisest.